CELEX: 62018CN0378
Language: et
Date: 2018-06-08 00:00:00
Title: Kohtuasi C-378/18: Eelotsusetaotlus, mille on esitanud Bundesverwaltungsgericht (Saksamaa) 8. juunil 2018 – Landwirtschaftskammer Niedersachsen versus Reinhard Westphal

27.8.2018   
            
            
               ET
            
            
               Euroopa Liidu Teataja
            
            
               C 301/14
            
         
      Eelotsusetaotlus, mille on esitanud Bundesverwaltungsgericht (Saksamaa) 8. juunil 2018 – Landwirtschaftskammer Niedersachsen versus Reinhard Westphal
      (Kohtuasi C-378/18)
      (2018/C 301/19)
      Kohtumenetluse keel: saksa
      
         Eelotsusetaotluse esitanud kohus
      
      Bundesverwaltungsgericht
      
         Põhikohtuasja pooled
      
      
         Vastustaja, apellatsioonkaebuse esitaja ja kassatsioonkaebuse esitaja: Landwirtschaftskammer Niedersachsen
      
         Kaebuse esitaja, vastustaja apellatsioonimenetluses ja vastustaja kassatsioonimenetluses: Reinhard Westphal
      
         Eelotsuse küsimused
      
      
                  1.
               
               
                  Kas aegumine määruse (EÜ) nr 2419/2001 (1) artikli 49 lõike 6 tähenduses algab toetuse maksmisega või tuleb aegumistähtaja arvestamise puhul juhinduda määruse (EÜ, Euratom) nr 2988/95 (2) artikli 3 lõikest 1, antud juhul artikli 3 lõike 1 teise lõigu esimesest lausest?
               
            
                  2.
               
               
                  Kas aegumiseeskirjad, mis on sätestatud määruse (EÜ) nr 2419/2001 artikli 49 lõikes 6 või määruse (EÜ, Euratom) nr 2988/95 artikli 3 lõikes 1, on halduskaristusi kehtestavad sätted määruse (EÜ, Euratom) nr 2988/95 artikli 2 lõike 2 teise lause tähenduses?
               
            
                  3.
               
               
                  Kas määruse (EÜ) nr 2419/2001 artiklit 52a, milles nähakse ette sama määruse artikli 49 lõikest 5 tuleneva aegumiseeskirja tagasiulatuv kohaldamine, võib analoogia alusel kohaldada ka määruse (EÜ) nr 2419/2001 artikli 49 lõike 6 suhtes?
                  Kui kohaldamisele kuulub määruse (EÜ, Euratom) nr 2988/95 artikli 3 lõike 1 teise lõigu esimene lause (esimene eelotsuse küsimus), siis ei ole järgmistele küsimustele vaja vastata; kui kõnealune säte ei ole kohaldatav, siis juhul kui teisele küsimusele vastatakse jaatavalt, langeb ära vajadus vastata kolmandale küsimusele.
               
            
         (1)  Komisjoni 11. detsembri 2001. aasta määrus (EÜ) nr 2419/2001, millega sätestatakse nõukogu määrusega (EMÜ) nr 3508/92 kehtestatud teatavate ühenduse toetuskavade ühtse haldus- ja kontrollisüsteemi üksikasjalikud rakenduseeskirjad (EÜT L 327, lk 11; ELT eriväljaanne 03/34, lk 308).
      
         (2)  Nõukogu 18. detsembri 1995. aasta määrus (EÜ, Euratom) nr 2988/95 Euroopa ühenduste finantshuvide kaitse kohta (EÜT L 312, lk 1; ELT eriväljaanne 01/01, lk 340.